Kamu bisa jelasin ke aku soal Amr Diab dalam bahasa melayu?

Amr Abdel Basset Abdel Azeez Diab (; ) merupakan seorang penyanyi lagu pop Arab yang berasal dari negara Mesir. Amr Diab telah bergiat di dalam dunia hiburan Arab selama 20 tahun. Diab telah menghasilkan album pertamanya berjudul Ya Tareeq pada tahun 1983. Album kedua Diab, Ghanny Men Albak (1984) iaitu album pertama daripada siri rekod yang dihasilkannya dengan Delta Sound; termasuk Hala Hala (1986), Khalseen (1987) dan Mayyal (1988), dengan judul runut yang meningkat sebagai salah satu daripada 10 lagu paling popular di dunia pada masa itu. Kemudian beliau menghasilkan album lain berjudul Shawa'na (1989), Matkhafesh (1990), Habibi (1991), Ayyamna (1992), Ya Omrena (1993), Weylomony (1994) dan Rag'een (1995). Pada tahun 1996, Diab menghasilkan album pertamanya dengan Alam El Phan berjudul Nour El Ain dan memenangi anugerah muzik dunia buat kali pertama yang membuktikan kejayaannya di peringkat antarabangsa dan Diab diiktiraf oleh penutur selain bahasa Arab. Diab merakam empat lagi album bersama Alam El Phan, termasuk Amarain (1999). Diab turut bekerjasama dengan Khaled (untuk lagu "Alby") dan dengan Angela Dimitriou (untuk lagu "Bahebak Aktar"). Pada musim panas 2004, Diab meninggalkan Alam El Phan, lalu mengeluarkan album pertamanya dengan Rotana Records, Leily Nehary dan disusuli dengan Kammel Kalamak (2005) dan El Lilady (2007) yang meraih kejayaan besar.